Merĝoj

MergusEtimologio: Latina mergus, ĝenerala termino por marbirdoj (vidu Arnott, 1964) (mergus) estas la genro de la tipaj merĝoj, fiŝmanĝantaj anasoj de la subfamilio de maraj anasoj nome Mergenoj. La Kapuĉmerĝo, ofte nomata Mergus cucullatus, ne estas el tiu genro sed tre proksime rilata. La alia "stranga" merĝo nome la Blanka merĝo (Mergellus albellus), estas laŭ filogenetiko pli proksime al la klanguloj de la genro Bucephala.

 Priskribo 
Kvankam ili estas maraj anasoj, plej el la merĝoj preferas riverajn habitatojn, kaj nur la Mezgranda merĝo estas komuna ĉe maro. Tiuj grandaj fiŝmanĝuloj tipe havas blankanigrajn, malhelbrunajn kaj/aŭ verdajn nuancojn en sia plumaro, kaj plej havas iome tufecajn krestojn. Ĉiuj havas segilformajn bordojn en siaj longaj kaj maldikaj bekoj kiuj helpas kaptoteni ties fiŝpredon. Kun la Blanka merĝo kaj la Kapuĉmerĝo, ili estas ofte konataj kiel "segilbekuloj". La klanguloj aliflanke manĝas ĉefe moluskojn, kaj krome havas plej tipan anasbekon. Ili estas klasitaj ankaŭ kiel "plonĝanasoj" ĉar ili iras tute subakven serĉe de manĝo. Laŭ aliaj trajtoj, tamen, la genroj Mergus, Lophodytes, Mergellus, kaj Bucephala estas tre similaj; unike inter ĉiuj Anseroformaj, ili ne havas kojnojn en malantaŭa bordo de ties sternumo, sed truojn ĉirkaŭitajn de osto.Livezey (1986)

 Specioj 
 Aŭklanda merĝo, Mergus australis (formortinta, ĉirkaŭ 1902)
 Granda merĝo, Mergus merganser
 Brazila merĝo, Mergus octosetaceus
 Mezgranda merĝo, Mergus serrator
 Skvamomerĝo aŭ Ĉina merĝo, Mergus squamatus

 Evoluo 
Oni priskribis el fosilioj kelkajn membrojn de tiu genro nome la jenajn:
 †Mergus miscellus estas konata el Meza Mioceno de kuŝejo Calvert (Barstoviano, antaŭ ĉirkaŭ 14 milionoj de jaroj) de Virginio, Usono.
 †Mergus connectens vivis en komenca Pleistoceno antaŭ ĉirkaŭ 2–1 milionoj de jaroj, en Centra kaj Orienta Eŭropo.Mlíkovský (2002a)

La sulo de komenca Oligoceno nome "Sula" ronzoni estis dekomence miskomprenita kiel tipa merĝo.Mlíkovský (2002b): p.264 Fosilio de fina Seravaliano (antaŭ ĉirkaŭ 13–12 milionoj de jaroj) foje atribuata al Mergus, trovita en kuŝejo Sajóvölgyi de Mátraszõlõs, Hungario, probable apartenas al Mergellus.Gál et al. (1998–99) La parenceco de enigma "Anas" albae el Mesiniano (antaŭ ĉirkaŭ 7–5 milionoj de jaroj) de Hungario estas nedeterminita; ankaŭ ĝi estis dekomence konsiderata tipa merĝo.Mlíkovský (2002b): p.124

 Notoj 

 Referencoj 
 Arnott, W.G. (1964): Notes on Gavia and Mergvs in Latin Authors. Classical Quarterly (New Series) 14(2): 249–262. unuapaĝa bildo
 Gál, Erika; Hír, János; Kessler, Eugén & Kókay, József (1998–99): Középsõ-miocén õsmaradványok, a Mátraszõlõs, Rákóczi-kápolna alatti útbevágásból. I. A Mátraszõlõs 1. lelõhely [Middle Miocene fossils from the sections at the Rákóczi chapel at Mátraszőlős. Locality Mátraszõlõs I.]. Folia Historico Naturalia Musei Matraensis 23: 33-78. [Hungara kun angla resumo] PDF plena teksto
 Livezey, Bradley C. (1986): A phylogenetic analysis of recent anseriform genera using morphological characters. Auk 103(4): 737–754. PDF plena teksto  DjVu plena teksto 
 Mlíkovský, Jirí (2002a): Early Pleistocene birds of Stránská skála, Czech Republic: 2. Absolon's cave. Sylvia 38: 19–28 [angla kun ĉeĥa resumo]. PDF plena teksto 
 Mlíkovský, Jirí (2002b): Cenozoic Birds of the World, Part 1: Europe. Ninox Press, Prague. ISBN 80-901105-3-3. PDF plena teksto  

 Eksteraj ligiloj 

Kategorio:Mergenoj
Kategorio:Anasedoj
Kategorio:Anseroformaj
Kategorio:Birdoj de Eŭropo
Kategorio:Birdoj de Ameriko
Kategorio:Birdoj de Azio